Publication: Magyar Közlöny
Issue: MK-1999-120 (Year: 1999, Number: 120)
Era: 1990-2004
Section: 1993. évi LXXXVI. törvény rendelkezései szerint jogszerűen Magyarországon tartózkodó állampolgáraira is.”
Paragraph Index: 1098

(2) Az aktív korú nem foglalkoztatott személy részére megállapított rendszeres szociális segély a megszüntetéstől számított harminchat hónapon belül — ide nem értve az (1) bekezdés bb) pontja szerinti megszüntetési esetet — ismételten megállapítható, amennyiben a kérelmező munkanélküli járadékra való jogosultságot nem szerzett és a rendszeres szociális segélyre való jogosultság jövedelmi feltételei [37/A. § (2) bek. b) pont] egyébként fennállnak. 37/C. § Szünetel a rendszeres szociális segély folyósítása, ha az aktív korú nem foglalkoztatott személy a települési önkormányzat által szervezett foglalkoztatásban vesz részt, ide nem értve az alkalmi munkavállalói könyvvel történő foglalkoztatást. 37/D. § (1) Az aktív korú nem foglalkoztatott személy a rendszeres szociális segély megállapításának, folyósításának feltételeként a települési önkormányzattal, és/vagy az általa kijelölt szervvel együttműködni köteles.

Source: https://magyarkozlony.hu/hivatalos-lapok/b49507c12ea8e4d5e1a55e7d4c3f24fd75161ec5/dokumentumok/e71d3e90adcd4f2b7b1964be2f308008fde02934/letoltes